
„Ref orme“ se nastavljaju, svi znamo šta to znači 


Osim što je Aleksandar Vučić 
izjavio da Srbija ima plan za 
budućnost i zna kako da izađe 
iz krize, te da svi građani mogu 
„mirno da spavaju“, rekao je 
i sledeće: „Radićemo sve što 
možemo, a da li će sindikati biti 
zadovoljni, ne verujem.“ Ovu 
drsku izjavu je dodatno začinio 
parafrazirajući fašistički stav 
Margaret Tačer o tome da su 
za narod uvek bile najbolje one 
političke odluke koje su donoše- 
ne protiv njegove volje (!). Ako 
i sam Vučić unapred najavljuje 
da ni žuti sindikati neće biti 
zadovoljni i da očekuje ozbiljnu 
reakciju, jasno je da ,,mere“ koje 
nam se spremaju biti do kraja 
antiradničke i pogubne za sve u 
Srbiji koji grcaju pokušavajući 


da prežive od svog rada. Uosta- 
lom, od početka je izgledalo 
kao da je Radulovićev izlazak 
iz vlasti zbog nesprovođenja 
„mera štednje“ fingiran - s jedne 
strane da bi vlast umirila narod, 
a sa druge da bi se pred izbore 
pokupio deo glasova DS-a, 
LDP-a i novoosnovane Tadiće- 
ve partije NDS. 

Vučić je izjavio da bi smanjenje 
plata u javnom sektoru od 10 
odsto donelo uštedu od 200 
miliona evra, a smanjenje od 15 
odsto - oko 300 miliona evra. 
Tom logikom bi smanjenje od 
50 odsto donelo uštedu od 1 
milijarde evra, a kada bi drža- 
va odlučila da potpuno ukine 
plate lekarima koji nas leče, 
nastavnicima koji uče našu 



"NAJBOUE ODLUKE ZA NAROD SU KROZ 
ISTORIJU DONOŠENE PROTIV VOLJE TOG 
ISTOG NARODA" (M. TAČER) 


decu, zaposlenima u vrtićima 
i svima ostalima - uštedela bi 
neverovatnih 2 milijarde ev- 
ra! Zamislite kako bi se to 
povoljno odrazilo na smanje- 
nje budžetskog deficita! 


PIO: čistačici plata smanjena 30% 
adirektoru 8% 

Zaposleni u PIO fondu započeli su štrajk 
uz minimum rada do ispunjenja zahte- 
va. Traže da im se plate ne smanjuju, što 
je, na preporuku revizora, poslovodstvo 
uradilo, već da ostanu na februarskom 
nivou. Revizor je utvrdio da su zarade u 
toj instituciji uvećavane nezakonito, dok 
radnici kažu da su na štrajk prinuđeni 
jer niko u Vladi nije želeo da ih sasluša. 
Tvrde da najavljeno smanjenje najviše 
pogađa one sa najnižim zaradama. 
Spremačici se smanjuje plata za 30% a 
direktoru za 8%. U Fondu radi tri i po 
hiljade službenika, a na šalterima filija- 
la za sada nema redova. Isplata penzi- 
ja, kako je i planirano, počinje za dva 
dana. 


Kikinda: Štrajk u ..Autoprevozu 

Zbog iznenadnog štrajka upozore- 
nja u ponedeljak su u kikindskom 
,,Autoprevozu“ na jedan sat zau- 
stavljene sve radne aktivnosti. Pu- 
tnici koji su se od 9 do 10 časova 
našli na peronu gradske autobuske 
stanice, čekali su da se zaposleni u 
ovom javnom preduzeću raziđu, a 
šoferi i kondukteri vrate u autobu- 
se. Plate radnicima kasne više od 
mesec dana, za šta se okrivljuje 
lokalna samouprava, odnosno op- 
ština kao osnivač tog preduzeća. 
Strah i nespokoj uvukli su se u lju- 
de. Štrajk upozorenja je, zapravo, 
jasna poruka čelnicima opštine da 
se nastali problemi odmah moraju 
rešiti. 


Kraljevo: Tranzicija oterala 20.000 
Ijudi naulicu 

Tranzicija i brojne privatizacije osta- 
vile su bez posla više od 20.000 ljudi 
u Kraljevu. Većina nekadašnjih rad- 
nika iz bivših industrijskih giganata 
,,Magnohroma“, „Fabrike vagona“, GP 
,,Kablar“, drvno-prerađivačkog kombi- 
nata ,,Jasen“, štamparije ,,Slovo“, „Trgo- 
prometa“, ,,Gvožđara“, ,,Stoteksa“ i „Ра- 
pirprometa“, doslovno su završili na 
ulici i prisiljeni su da uhlebljenje traže 
na pijaci. Za pijačnim tezgama ima stu- 
denata, bivših ekonomista, štampara, 
građevinaca, pa i penzionera. Sa stopom 
od oko 32% Kraljevo spada u gradove sa 
natprosečnom nezaposlenošću, a duže 
od godinu dana nezaposleno je čak 70 
odsto evidentiranih. 


“IDIOT JE IDIOT. DVA IDI0TA SU DVA IDIOTA. DESET HILJADA IDIOTA SU POLITIČKA PARTIJA.” Franc Kafka 










ZAGREBIDUBUE k 

„Milosrdno sahranjiuanje 
sportskih klubova 

Novi podvig narodnog svetitelja A. Vučića 


Preporučujemo film 


Vtfalker 11987) 

Vilijem Voker 
je bio američki 
avanturista i 
plaćenik koji je 
(između ostalog) 
1855. organizovao 
privatnu vojnu 
ekspediciju 
u Nikaragvu. 
Ekspediciju je 
finansirao Kornelijus Vanderbilt, 
tajkun koji je kontrolisao pa- 
robrodski transport u Nikaragvi, 
jer u to vreme još nije bio proko- 
pan Panamski kanal pa se trgovina 
između Njujorka i San Franciska 
odvijala preko Nikaragve. Voker je 
zauzeo Nikaragvu, proglasio sebe 
predsednikom i vladao do 1857. ka- 
da ga je porazila i proterala koalici- 
ja centralnoameričkih država. Dan 
kada su Vokerove trupe poražene 
slavi se danas kao nacionalni praz- 
nik u Latinskoj Americi. 

Ovaj psihodelični vestern u kome 
dominira nadrealna atmosfera lu- 
dila i potpunog rasula, zapravo 
je fenomenalna politička satira. 
Voker koji je očigledno zastupnik 
interesa krupnog kapitala sve 
vreme ide okolo i govori o miru, de- 
mokratiji i slobodi, a donosi očaj, 
smrt i ropstvo. U srži Vokerovog 
ludila je ideologija američkog 
imperijalizma, što se najbolje vi- 
di u razlici između onoga što se 
stvarno dešava, načina na koji 
Amerikanci na terenu doživljavaju 
tu stvarnost, i slike koja se o svemu 
tome šalje u Ameriku. Na kraju, 
Vokerov poslednji govor i kraj fil- 
ma nas direktno vraćaju u sadašnje 
vreme - 1987. godinu kada je CIA 
obučavala, naoružavala i finansira- 
la kontrarevolucionarne snage ko- 
je su pokušavale da svrgnu levičar- 
sku vlast u Nikaragvi, a američku 
javnost je uveliko potresao Iran- 
Kontra skandal. Zasnovano na 
istinitim događajima. 

Direktnu akciju možete nabaviti na slededm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Nakon TV duela predsednika 
JSD ,,Partizan“ Duška Vujoševića 
i predsednika KK „Crvena Zve- 
zda“ Nebojše Čovića, gde su se po- 
menuti gosti čašćavali uvredama 
ali i ,,rasipali“ milionima, Vučić je 
odlučio da smanji donacije države 
našim najvećim klubovima i da 
umesto toga novac preusmeri u 
fond za bolesnu decu. Podsetimo, 
do pre samo par meseci PPV je 
glumio spasitelja srpskog sporta: 
krajem 2012. je usred noći sa 
grupom svojih ,,pouzdanih“ ljudi 
upao u FK „Crvena Zvezda“ i 
smenio tadašnju upravu, a kasni- 
je i u KK ,,Partizan“, i našao im 
glavnog sponzora - NIS. Među- 
tim kako navijači ne prestaju da 
mu pogrdno skandiraju, a naročito 
posle katastrofalnog utiska koji 
je ostavljen u ,,Utisku“, Vučić je 
shvatio da mu pomaganje najve- 
ćim klubovima neće previše podi- 
ći popularnost, pa je odlučio da 
igra na sigurno: na bolesnu decu! 
Predsednik najjače partije, koji je 
već izjavljivao, u stilu „država to 
sam ja“, da ne može on da ,,izdrža- 
va neradnike“, sada je otišao korak 
dalje, pa je valjda zaključio da ne 
može da izdržava ni profesionalne 
sportiste. Beskrupulozni demagog 

Daliste 
znali o 

...da su kolonisti davali sever- 
noameričkim domorocima će- 
bad namerno zaraženu bogi- 
njama, i tako prouzrokovali 
smrt velikog broja indijanskog 
stanovništva? 

Ч __ У 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


koristi činjenicu da u zemlji gde 
većina ljudi radi za bednu platu, 
koju uglavnom prima neredovno, 
pojedini sportisti zarađuju više de- 
setina, a neki i više stotina hiljada 
evra godišnje, i njih predstavlja 
kao razlog što se ne izdvaja više 
novca za bolesnu decu, a sebe 
kao heroja koji će tu nepravdu 
ispraviti. Naravno, nikako mu 
ne pada na pamet da novac nađe 
negde drugo, recimo da smanji 
izdvajanja države za političare, 
vojsku, policiju i ostale štetočine, 
ili da ga uzme od tajkuna i onih koji 
su se obogatili u mutnom vrtlogu 
tranzicije, privatizacije, sankcija i 
ratova, među kojima je, naravno, 
i on sam! To mu, dakle, ne pada 
na pamet, već hoće da nam uzme i 
ono malo radosti koje nam donose 
uspesi naša dva najveća kluba, 
ucenjujući nas bolesnom decom. 

A kakav je plan države za dalji 
razvoj profesionalnog sporta? 
Naravno, kao i za sve drugo - 
privatizacija! Na stranu to što 
državni vrh nije upoznat da 
sportski klubovi odavno nisu 
državni, već funkcionišu kao 
udruženja građana (pa su faktički 
,,privatizovani“), ali mi već 25 
godina slušamo iste bajke o tome ka- 
ko će privatno vlasništvo rešiti sve 
naše probleme. A kakva je ralnost: 
uništena privreda, milionska ne- 
zaposlenost, potpuni sunovrat ži- 
votnog standarda. Međutim ono 
što dodatno obesmišljava čitav 
koncept privatizacije klubova 
je da oni nisu ni zamišljeni kao 
profitabilna preduzeća, već je svr- 
ha njihovog postojanja sportski 
uspeh. Tako, u ovoj opštoj ofanzivi 
liberalne ideologije, ukoliko joj se 
organizovano ne suprotstavimo, 
možemo očekivati privatizaciju 
(čitaj: propast!) i drugih ne- 
profitnih ustanova kao što su 
univerziteti, biblioteke, muzeji, 
škole, bolnice... 













AKTUILNO 



Fudbalska Anffla liga 

Borimo se kako bismo stvorili novo društvo na ruinama 
sadašnjeg, i time i novi fudbal koji neće imati ništa sa 
današnjim fudbalom. 



Atina je poznata kao centar protesta 
u Evropi, gde su antifašisti i anarhisti 
glavna politička sila. Čak je i reč 
„anarhija“ grčkog porekla. Grčka je 
takođe veoma popularna po fudbalu 
i formirala je mnoge navijačke grupe 
koje podržavaju antifašističke ideje. 
Prenosimo delove razgovora sa čla- 
nom atinske Antifa lige o jednom 
od projekata levičarskog pokreta 
u Grčkoj, koji ima za cilj da stvori 
novu fudbalsku kulturu bez uticaja 
nacionalista i krupnog kapitala. 

Kako je osnovana atinska Antifa 
liga? 

Antifa liga je stvorena kao sportsko- 
politički pokret krajem 2012. godine, 
od grupe ljudi iz šireg anarhističko- 
antiautoritativnog pokreta, koji vole 
sport, a naročito fudbal. Ideja je bila 
- stvaranje fudbalske lige sa misijom 
širenja antifašizma. Svaki meč ovog 
takmičenja igra se u drugom delu 
grada. U antifa ligi mogu da igraju 
i žene, ali na žalost do sada je malo 
njih učestvovalo, jer fudbal nije toliko 
popularan ženski sport. 

To je samoorganizovana liga, stoga 
svi doprinosimo iz naših sopstvenih 
džepova. Na svakom meču postoji 
kutija za donaciju. Kada imamo više 
novca nego što nam je potrebno za 
ligu, diskutujemo i odlučujemo za 


koji politički cilj če otići taj višak. Nije 
potrebna nikakva naknada za bilo ko- 
ju utakmicu atinske Antifa lige. Ne iz- 
najmljujemo terene jer koristimo javne 
površine koje možemo da re-okupiramo 
i koristimo kako bismo udahnuli život 
komšiluku. U nekim slučajevima Antifa 
liga organizuje mečeve sa antifašističkim 
pokretima, skvotovima i društvenim 
centrima. Svaki tim je odgovoran da 
jednom organizuje mečeve Antifa lige u 
svom komšiluku, a za uzvrat taj tim mo- 
že da organizuje različite antifašističke - 
antikapitalističke - antidržavne ili neke 
zabavne akcije uporedo sa fudbalskim 
mečevima. Uvek ima muzike, flajera i 
tekstova političke sadržine koji se dele 
ljudima koji dolaze da gledaju. Druge 
paralelne akcije mogu da budu kole- 
ktivna kuhinja, štandovi za razmenu, 
živa svirka (ako ne uživo, muzika se sve 
vreme pušta), grafiti, stensil radionice i 
sve ostalo što tim koji je domaćin može 
da smisli. Jedina sigurna stvar je sto pun 
narandži i voćnih sokova! 

Antifa šampionat traje celu sezonu. Igra 
se po bod sistemu (3-1-0), znači nije kup 
takmičenje gde se igraju nokaut mečevi 
tokom jednog ili dva dana. U prvoj 
sezoni atinske Antifa lige, učestvovalo 
je devet timova, dakle devet dana su se 
igrali mečevi (4 utakmice svakog dana 
kada se igraju mečevi i jedan tim koji se 
odmara). Na kraju sezone imamo plej- 


of sa dodatna dva dana (dve nokaut 
runde, dva dana za redom). U prvoj 
rundi imamo 4 meča (prvi protiv 
osmog, drugi protiv sedmog, itd.) i 
pobednici prelaze u drugu rundu sa 
polufinalima i finalom. Ove godine 
Antifa liga ima 13 timova, sezona 
je počela 9. marta 2014. u Egaleu, a 
organizator je tim Zapatero junajted. 

Sa kojim profesionalnim ekipama 
sarađujete? 

Mi smo protiv modernog fudbala, ta- 
ko da svaki zvanični fudbalski klub/ 
kompanija nije dobrodošao. Jedini 
kontakt koji smo imali je bila saradnja 
sa nekim antifašističkim navijači- 
ma Panatanaikosa. Do saradnje je 
došlo prošle godine, jer su oni bili za- 
interesovani da sa nama organizuju 
prvi krug prvog plej-ofa Antifa lige. 
Zajednička tema bila je promocija 
antifašističkih ideja u društvu, a ne 
fudbalskog kluba Panatanaikos. 

Šta mislite o komercijalnom fud- 
balu? Da li je ekonomska kriza 
pogodila grčkifudbal? 

Ne marimo ako je truo sistem grč- 
kog fudbala slomljen ekonomskom 
krizom. Sa druge strane, čak i u 
teškoj ekonomskoj krizi, gde ljudi 
nemaju osnovnog da prežive, ne 
možemo da ignorišemo to što i 
dalje ima korumpiranih bogatih 
biznismena koji poseduju najveće 
profesionalne fudbalske klubove. 
Borimo se kako bismo stvorili novo 
društvo na ruinama sadašnjeg, i ti- 
me i novi fudbal koji neće imati ništa 
sa današnjim fudbalom. 

Ima mnogo navijača-fašista u Grč- 
koj?Da li vas napadaju? 

Postoje male grupe fašističkih navija- 
ča, ali nedostaje im moć da stvaraju 
bilo kakve probleme ili da nas napa- 
daju. Za nas neprijatelji nisu boje ili 
zastave i simboli kluba, već država i 
kapitalizam. Sigurni smo da država 
profitira od trenutnog huliganizma 
tako što koristi specifično nasilje među 
navijačima da kontroliše i manipuliše 
besom nižih društvenih klasa i da, sa 
druge strane, skrene ljudima pažnju 
sa pravih problema koji potiču od 
države. 

http:/Zblogtipomogo. blogspot. com 












„Priznajte da EU neće opstati!“, „Nećemo 
vam dati mira, padaće glave!” - uz ove i 
druge slogane 4. aprila je ulicama Brisela 
marširalo oko 25.000 demonstranata 
koji su došli iz raznih krajeva Evrope. 
Protest protiv mera štednje se u jednom 
trenutku oteo kontroli. Lućki radnici 
iz Antverpena i Genta odvojili su se iz 
kolone na Šumanovom trgu, gde je sedište 
većine institucija EU, i počeli da zasipaju 
kamenicama i vatrenim koktelima in- 
stitucije i policiju. Došlo je do sukoba, a 
belgijska policija je upotrebila vodene 
topove i suzavac. Bilo je dosta povređenih. 
Razbijani su izlozi i vozila. Saobraćaj u 
glavnom gradu Belgije je bio paralisan, 
a javni transport obustavljen. Američka 
ambasada je bila zatvorena tokom celog 
dana. 

„Naša poruka je jednostavna, ali je 
evropski zvaničnici ne žele čuti. Naša je 
poruka da njihova politika kao odgovor na 
finansijsku krizu nije dovoljna, te je zapra- 
vo pogoršala društvenu i ekonomsku kri- 
zu. Naša poruka je da štednja ne funkcio- 
niše,” izjavilaje predstavnica Konfederacije 


evropskih sindikata Bernadet Segol. 

Manifestacija sile i pobcijske brutalnosti 
u Briselu još je jedan pokazatelj da se 
unutar Evropske unije ne toleriše glas 
naroda. Ironično je da je ta ista EU pre 
mesec dana žestoko osuđivala svaki napad 
na demonstrante u Ukrajini tvrdeći da je 
protestovanje „ljudsko pravo”. 

Antipolicijske demonstracije u 
Albukerkiju 

31. mart. U najvećem gradu američke 
države Novi Meksiko okupilo se nekoliko 
hiljada protestanata koji su poručib da više 
neće tolerisati pobcijsko nasilje. Pripadni- 
ci interventne policije, od kojih su neki 
bili na konjima, napali su demonstrante. 
Policija je upotrebila suzavac, a „haos”, 
kako je situaciju opisao gradonačelnik, 
potrajao je do kasno u noć. 

Grad Albukerki ima oko 550.000 sta- 
novnika, a od 2010. policija je u oružanim 
napadima ubila najmanje 23 ljudi. Povod 
za ovaj protest bilo je još jedno ubistvo od 
strane policije - u istočnom delu grada 16. 
marta policija je ubila jednog beskućnika. 


Protest je započeo u popodnevnim satima, 
ali kada se spustila noć, policija je protest 
proglasila ilegalnim okupljanjem i napala 
demonstrante. 

Rio: Graflevinski radnici sukobili se sa 
obezbeflenjem u Olimpijskom parku 

7. april. Građevinski radnici su se sukobili 
sa pripadnicima obezbeđenja na gradilištu 
Obmpij skog parka, koji treba da bude j edan 
od najvažnijih objekata na predstojećim 
Olimpijskim igrama u Riju 2016. godine. 
Prilikom sukoba korišćeno je i vatreno 
oružje, a još uvek nema podataka o broju 
ranjenih i povređenih. 

Štrajk više od 2.000 radnika koji rade na 
izgradnji olimpijskih objekata počeo je u 
četvrtak prošle nedelje zbog loših uslova 
rada i malih plata, a eskalirao je u nedelju 
sukobom sa pripadnicima obezbeđenja. 

Zastoj planiranih radova, koji bi mogao 
drastično da poremeti rokove izgradnje 
i dovede u pitanje početak Olimpijade, 
izazvao je zabrinutost Olimpijskog iz- 
vršnog komiteta, koji će se imati vanredni 
sastanak ove nedelje u Turskoj. 


Centar za liberterske studije predstavlja: 

Mira Bogdanović: 
Konstante konvertitstva 

Ovaj rad o disidentima, uključujući i samog Đilasa, 
rad je i o konvertitstvu i samozaboravu. Izgleda 
da je malo ljudi spremno da se osvrne u vlastitu 
prošlost i objektivno se suoči s lomovima u vlastitoj 
biografiji. 




POLICIJSKO NASILJE NAD DEMONSTRANTIMA U ALBUKERKIJU 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 

























